NAN IN KWALOK EO AN LAL IN KIN MARON KO AN ARM I J 

Kin kwaloki 

Kinke watoke utiej eo ej mottan maron ko rej jonair wot juon im rej men in letok 

non ro otemjej uaan bamie ko an otemjej im bwe men ekin rej einwot dreka in 

jabon em non anemkwoj, wanik im ainemon eo ilo la! in, 

Kinke ne ej ejelok lemnok kaki im kwo-wan maron ko an armij enwij an walok ilo 

jet wawin ko jen jerbal ko an ro dri nana im ejelok wawin mantin mour ejejjit im 

bwe jerbal kein rar kokkure boklikot eo an armij otemjej, im kio emwij an ijino juon 

bar lol eo im emwij kwalok kake bwe ilo lol in ekal ej men in kotobar eo elap tata 

an armij joanir wot juon bwe ren jimor jerammon jen anemkwoj in je im kwalok 

lemnok ko ilo burueir im tomak eo air im air anemkwoj ion mijak im aikuij, 

Kinke ekanuij in lap tokjen, elane ejelok kilen armij bwe en komone juon wawin 

eo, einwot men in torak eo an eliktata, non jutak mae kien eo enana im wawin ko 

renana tata, bwe rul eo an kien ko emwij komoni en men in kejbarok maron ko an 

armij, 

Kinke elap tokjen en wonmanlok im emonlok wawin jimjera eo ikotan lol ko, 

Kinke armij ro otemmjej air United Nations emwij air bar kabine tomak eo air ilo 

maron ko relaptata tokjeir an otemjej, ilo utiej eo im kin an wot tokjen kajojo armij 

im ilo maron ko jonair wot juon an man im kora ro im dror ilo burueir bwe ren 

lemanlok im kokmonmonlok wawin jukjuk im ber ko im bwe en emonlok kojeien 

armij ilo mour in kin anemkwoj eo elaplok, 

Kinke lol ko Uaan emwij air kalimur bwe ren kotobar, ilo air kobalok im buru kuk 

iben United Nations, im lemanlok im kokmonmonlok im bwe otemjej ren kautiej 

im lolorjaki maron ko an armij im anemkwoj ko air rellap tata tokjeir, 

Kinke melele eo einwot juon kin maron kein im anemkwoj kein ej men eo elaptata 

tokjen non kotobrak kalimur in, 

Kio, Kin men in. 

General Assembly eo 

Ei kwalok 



Nan in Kwalok in Kin Maron Ko An Armij bwe en juon wawin eo einwot juot kien 
an armij otemjej im lol otomjej kotobar, im kin men in kajojo armij otemjej im 
kajojo kien ko an lol otemjej, im bwe ien otemjej re drebij Nan in Kwalok in ilo 
burueir, bwe ren kijenmij im katakin dron kake im kin jelalokijen ren lemanlok 
wawin kautiej maron kein im anemkwoj kein im kin wawin ko non kokmonmonlok, 
ilo kajojo lol ko ak ikotan lol ko non dron, non kotobar bwe en bo lemen an lol 
otemjej boki im lolorjaki, jimor ikotan armij ro ilo lol ko rej Uaan im ikotair im 
ikotan jikin ko Lol kein rej lali. 

Article 1 . 

Armij otemjej rej rujiok ilo anemkwoj im jonon utiej eo im maron ko air wot juon. 
Emwij lelok non ir maron in bukot non ir make im bareinwot boklikot kin men ko 
rej tomaki im bwe jerbal non dron ilo juon jitobon jimpenjatin. 

Article 2. 

Kajojo armij renaj jerammon jen maron kein im anemkwoj kein emwij kolajraki ilo 
Nan in Kwalok in, im ejolok kalijoklok ilo jabrewot wawin ko ikijien men kein, 
einwot kin jowi, uokan kil, man ak kora, kajin, kabun, lemnok kin kien ak lemnok 
ko jet, lol ak jukjuk im ber eo ear jebar jene, mweiuk, lotak ak ijo ej ber ie ilo 
jukjuk im ber. 

Bareinwot, ejelok kalijoklok naj komone non jabrewot armij ikijien lajrak in kien, 
ijoko eor an lol eo an ak jikin eo an maron ie ak kin karkar in lol eo an non bar lol 
ko jet, mene lol eo ej make lale e make, juon bar lol ej lale ejelok an lol eo kien 
non an lale e make ak ej ber iumwin pein bar juon lol ak iroij. 

Article 3. 

Kajojo armij eor an maron bwe en mour ilo mour in, bwe en wor an anemkwoj im 
bwe en jokane ilo e make. 

Article 4. 



En ejelok en ej dri komakoko ak ber ilo jerbel in komakoko; jerbal in komakoko ak 
wiakake armij non jerbal in komakoko en mo komoni ilo jabrewot wawin ko. 

Article 5. 

En ejelol armij en ej ber ilo intan im kokkure non enbwin eo an lak ilo wawin ko 
rellej, ak kaje kin wawin ko ejelok ilo mantin mour an armij ak ilo wawin eo ej men 
in lelok non e jerata. 

Article 6. 

Kajojo armij eor an maron bwe en wor watoke ijoko otemjej ke e ej bar juon armij 
iman kien. 

Article 7. 

Aolep armij otemjej rej jonair wot juon iman kien im bwe kien en kejbarok ir ilo 
ejelok kalijoklok. Armij otemjej jonair wot bwe en wor kejbarok ir elane ej wor 
kalijoklok im ej rub Nan in Kwalok in im elane ej wor jabrewot wawin kalijoklok. 

Article 8. 

Kajojo armij eor an maron in kajitok ak bukot wawin ko non lomoren ilo iman dri 
ekajet ro ak jikin ekajet ko ilo lol ko air nae wawin ko rej kokkure maron ko air 
rellaptata im kien ko ak jemen e ko rar lilok non e. 

Article 9. 

En ejelok armij en ej balbuj, ber ilo balbuj ak emwij jilkinlok e jen ailin eo kin kilan 
jeb. 

Article 10. 



Kajojo armij eor im jonon an maron wot bar ro jet bwe en ber im jutak iman dri 
ekajet ro ak ilo jikin ekajet eo emon im ejelok jeb, ilo bukot maron ko an im ijoko 
kwonan kin jabrewot nana eo ear komone im eor liakelok e kake. 

Article 1 1 . 

1 . Kajojo armij eo im emwij liakelok e eor an maron non lemnok kake e ke 
ejelok ruon mae ien eo emwij kamol ke eor ruon ekkar non kien iman dri 
ekajet eo ak jikin ekajet eo ebellok non armij otemjej im bwe emwij an bok 
jabrewot wawin ko rekkar im emaron loi non jojomar ikijien. 

2. En ejelok armij emwij liakelok e kin jabrewot jerbal eo enana ikijien kien eo 
ak kien eo emwij joloke im bwe men eo ear komone ejab nae jabrewot 
kien, ekkar non kien lol eo an ak kien ko ikotan lol non lol, ilo ien ear 
komone nana. Bareinwot en ejelok armij en kaje en ej boke im errolok jen 
jonan kaje eo emkij karoke nae nana eo ear komone. 

Article 12. 

En ejelok armij en ej ber ilo aban kin kilan jeb nae mour im men ko an make, 
bamie eo an, kabijuknen eo an ak leta ko an, ak bareinwot en ejelok men in 
kokkure utiej eo an im mwilin. Kajojo armij otemjej eor an maron bwe kien en 
kejbarok e jen men in aban ak kokkure. 

Article 13. 

1 . Kajojo armij eor an anemkwoj bwe en itoitaik ak jokwe ilo kajojo lol. 

2. Kajojo armij eor an maron in driojiok jen jabrewot lol, bareinwot lol eo an 
make, im bareinwot jeblak non lol eo an. 

Article 14. 

1 . Kajojo armij eor an maron in bukot im jerammon jen jikin kane ilo jabrewot 
lol ko jet ne ej ko jen wawin kaje ko ejelok uaan air nana. 



2. Ejamin jerbal maron in ikijien liakelok ko im rar jebar jen nana jo rej jab 
nae lemnok ko im tomak ilo kien ak jebar jen jerbal ko im rej nae un ko im 
karok ko an United Nations. 

Article 15- 

1 . .v«jv.jO armij eor an maron bwe en eor an lol. 

2. En ejelok armij en ej joko jen lol eo an kin kilan jeb ak bobrae jen an bukot 
barjuon an lol. 

Article 16. 

1 . Man im kora ro emwij air tobare yio eo ekkar, ilo ejelok jabrewot wawin 
bobrae ir, eor air maron in belele im ejak juon air bamle. Jonon maron ko 
airro wot juon non belele, ilo ien air belele im mour iben dron, im ilo ien eo 
ej jemlok belele eo airro. 

2. Lio im Leo rej lemnok im beiek dron ren belele wot ne irro ej make karoke 
im ej emon ibeirro jimor. 

3. Bamle eo jen jinoin ej einwot juon dreka im jabon em non juon jukjuk im 
ber im ekkar bwe jukjuk im ber eo im lol eo ren kejbaroke. 

Article 17. 

1 . Kajojo armij eor an maron bwe en wor im komon mweien e make im 
bareinwot bwe en kobalok iben ro jet. 

2. En ejelok armij en rej boki men ko mweien jen e kin kilan jeb. 

Article 18. 

Kajojo armij otemjej eor an maron non anemkwoj kin lemnok, boklikot im tomak 
im kabun; maron in ekoba na iben anemkwoj in ukot kabun ak tomak eo an, im 
anemkwoj, iben make ak iben ro jet im iman bwijin armij ak iben make, im bwe 



en kwalok kin kabun ak tomak eo ilo katakin ro jet kake, ak lori ran non ran, 
kabun im kejbaroke. 

Article 19. 

Kajojo armij eor an maron in anemkwoj non komon an lemnok im kwalok kin 
lemnok eo an; maron ekoba na iben dror lemnok eo ilo buruen im en ejelok men 
in kaban e kin lemnok eo an im bukot, bok im bwebwenato kake melele ko an im 
lemnok ko an ilo jabrewot wawin ko jekdron ta eo ej ber iman. 

Article 20. 

1 . Kajojo armij eor an maron in kwelok lok im ber ilo ien kwelok im drolul ko 
reinemon. 

2. En ejelok armij emwij kiele bwe en ber im uaan juon drolul. 

Article 21. 

1 . Kajojo armij eor an maron in make bok kwonan ilo kien eo an ailin eo an, 
ak kin dri kwelok ro ear make kelet ir. 

2. Kajojo armij eor an maron bwe en bukot an jerbal ilo kien eo an ailin eo 
an. 

3. Konan eo an armij ro en berber in kien eo air; im konan in en walok im 
komon ilo ien ekelel ko rejjet im rej komon jen ien non im bwe otemjej 
jonan kilair wot juon rej bok kwonair ie im bwe rar vote ilo itino ak bar 
wawin ko jet uaair wot ilo air kejerbal air anemkwoj. 

Article 22. 

Kajojo armij, ke ej uaan juon jukjuk im ber, eor an maron in jokwane ilo jukjuk im 
ber eo im ber en bok leen, ilo kate eo an lol eo an ak ilo an lol ko buru kuk iben 
dron im ekkar non drolul eo ak jen ijoko men in jokwane in ej itok jen ilo kajojo 



Lol, maron in bijnej, ilo jukjuk im ber eo im ilo mantin mour ko eor tokjeir non 
aurok eo an im bwe en anemkwoj non an kadreklok ak kokomonmonlok e make. 

Article 23. 

1 . Kajojo armij eor an maron in jerbal, anemkwoj in make kelete jerbal eo an, 
ilo wawin ko re jejjit im emon im non kejbarok e jen an ejelok jerbal. 

2. Kajojo armij, ilo ejelok kalijoklok, eor an maron bwe en bok wonan ekkar 
non jonan jerbal eo ej komone. 

3. Kajojo armij eo ej jerbal eor an maron in wonan eo ejejjit im emon bwe en 
jokane mour eo an im bamie eo an im eor tokjen non aurok in armij, im en 
wor jibon, elane ekkar, kin wawin kejbarok ko ilo jukjuk im ber eo an. 

4. Kajojo armij eor an maron in ejake im kobalok im drolul ko ekkar non 
jerbal eo an non an maron kejbaroki maron ko an. 

Article 24. 

Kajojo armij eor an maron in kakije im bukot monono koba na iben aua im ien 
jerbal ko re jejjit im bwe en bok wonan ilo ran in kakije ko jen ien non ien. 

Article 25. 

1 . Kajojo armij eor an maron in bok wawin mour eo ebwe non ejmour eo an 
im bamIe eo an, koba na iben mona, ballin, imon im uno (takto) im jerbal 
rej ilok non e jen jukjuk im ber eo, im bwe eor an maron in bok jokane ne 
ej ejelok an jerbal, ilo ien nanimij, mojino, emij leo ak No belen, ebwijwola 
ak ne ej ejelok men in an mour ilo wawin eo ejelok an maron in bobrae. 

2. Kora ro im ajiri ro rekkar bwe ren bok men in kejbarok ir im jibon ir. 

Article 26. 

1 . Kajojo armij eor an maron in bukot jelalokijen. En bok jelalokijen eo ejelok 
wonan, elaptata ilo elementary im jikin ko elaptata tokjeir ilo jinoin. Ej aikuij 



in bok jelalokijen ilo elementary skul ko. Jelalokijen kin jerbal in kabel ko 
ak kain jerbal rot en juon armij ej komone ilo aolepen mour eo an en wor 
non e im non an bukot jelalokijen jen skul ko reutiejiok en bellok non ekkar 
non jonon jela kab nnaron. 

2. Jelalokijen en ilok non kokmonmonlok juon armij im non kokajuror kautiej 
maron ko an armij im anemkwoj ko an relaptata tokjeir. Ej aikuij in lemnok 
im kokmonmonlok melele, bwe en ejelok kalijoklok im en wor jimjera 
ikotan lol ko, jowi ko ak drolul in kabun ko, im bwe en men in ko- 
wonmanlok jerbal ko an United Nations non an kejbarok im drebij ainemon 
eo. 

3. Ro jinen im jemen ajiri ro eor air maron in kelet kain jelalokijen eo ajiri ro 
nejeir bok e. 

Article 27. 

1 . Kajojo armij eor air maron in bok kwonair ilo mour in jukjuk im ber eo rej 
ber ie ilo lol eo air, bwe ren bukot lemonono jen jerbal in kainoknok ko im 
bwe ren bok men in jerammon ko jen men ko rej walok jen jerbal in kabel 
ko. 

2. Kajojo armij eor an maron bok men in kejbarok konan ko an ikijien manit 
im men ko mweien ko ej loi jen jerbal in kabel ko an, buk ko ej jei ak jerbal 
in kainoknok ko an. 

Article 28. 

Kajojo armij eor an maron in mour ilo jukjuk im ber eo ebolomen ilo lol eo an ak 
ilo lol in ijo im maron ko an im anemkwoj ko an im ej kolajraki ilo Nan in Kwalok in 
enaj kanuij in wor lemnok kaki ie. 

Article 29. 



1 . Kajojo armij eor ijo kwonan non ailin eo an ijo im enaj anemkwoj ie im enaj 
maron in emonlok non wawin an mour. 

2. No an komoni maron ko im anemkwoj ko an, kajojo armij enaj mour ekkar 
non wawin ko emwij karoki kin kien ko kin un eo non lemnok kake im 
kautiej maron ko im anemkwoj ko an ro jet im non kottobari wawin ko re 
jejjit kin manit, ainemon non armij otemjej im mour eo an jabrewot armij ilo 
jukjuk im ber eo an ro rej mour iumwin kien eo rar ejake jen konan ko air 
make. 

3. IVIaron kein im anemkwoj kein naj mour kaki im en jab ilo wawin ko rej nae 
un ko an karok ko an United Nations. 

Article 30. 

En ejelok men en im naj watok ilo Nan in Kwalok in bwe en non juon wot Lol, 
juon drolul ak juon armij bwe en wor an maron in komone jabr ewot wawin ko 
non kokkure jabrewot ian maron im anemkwoj kein emwij kolajraki ijin. 



